TVO วิ่ง 4% แรงสุดรอบ 2 ปี โบรกฯ แนะ “ซื้อเก็งกำไร” เป้า 39 บ. รับราคาถั่วเหลืองพุ่ง
TVO วิ่ง 4% แรงสุดรอบ 2 ปี โบรกฯ แนะ “ซื้อเก็งกำไร” เป้า 39 บ. รับราคาถั่วเหลืองพุ่ง ล่าสุดอยู่ที่ 35.75 บ. บวก 1.25 บ. หรือ 3.62% มูลค่าซื้อขาย 123.96 ลบ.
TVO วิ่ง 4% แรงสุดรอบ 2 ปี โบรกฯ แนะ “ซื้อเก็งกำไร” เป้า 39 บ. รับราคาถั่วเหลืองพุ่ง ล่าสุดอยู่ที่ 35.75 บ. บวก 1.25 บ. หรือ 3.62% มูลค่าซื้อขาย 123.96 ลบ.
15 ต.ค. 2563

ผู้สื่อข่าวรายงานว่า ราคาหุ้น บริษัท น้ำมันพืชไทย จำกัด (มหาชน) หรือ TVO ล่าสุด ณ เวลา 11.06 น. อยู่ที่ 35.75 บาท บวก 1.25 บาท หรือ 3.62% สูงสุดที่ 36 บาท ต่ำสุดที่ 34.50 บาท ด้วยมูลค่าซื้อขาย 123.96 ล้านบาท โดยราคาหุ้นปรับตัวขึ้นสูงสุดในรอบ 2 ปี นับตั้งแต่ราคาหุ้นอยู่ที่ระดับ 36 บาท เมื่อวันที่ 15 มี.ค.2561

โดย บล.ซีจีเอส-ซีไอเอ็มบี ระบุในบทวิเคราะห์ แนะนำ “ซื้อเก็งกำไร” หุ้น TVO ราคาเป้าหมาย 39 บาทต่อหุ้น โดยเมื่อวานนี้ราคากากถั่วเหลืองกลับมาทำนิวไฮใหม่ต่อเนื่องในรอบ 2 ปี 4 เดือน โดยราคากากถั่วเหลืองปิดที่ 364.9 เหรียญ/ตัน หรือเพิ่มขึ้น 2.64% ในขณะที่ราคาถั่วเหลืองพุ่งขึ้นต่ออีก 1.24% ปิดที่ 10.57 เหรียญ/บุชเชล (เป็นระดับสูงสุดในรอบ 2 ปี 7 เดือน) จากความต้องการซื้อของจีนที่สูงต่อเนื่อง เป็นบวกในระยะสั้นกับ TVO
ทั้งนี้ คาดว่า TVO จะมีกำไรปกติ 381 ล้านบาท เพิ่มขึ้น 4% เมื่อเทียบจากปีก่อน และ 6% เมื่อเทียบจากไตรมาสก่อน ในไตรมาส 3/63 โดยกำไรจะเติบโตเมื่อเทียบจากปีก่อน จากการที่ราคาน้ำมันถั่วเหลือง (SBO) ปรับตัวขึ้นตามราคาน้ำมันปาล์มและต้นทุนถั่วเหลือง (SB) ที่ลดลงในไตรมาส
ส่วนกำไรที่เติบโตเมื่อเทียบจากไตรมาสก่อน น่าจะเป็นปัจจัยหนุนจากปริมาณขายกากถั่วเหลือง (SBM) ที่เพิ่มขึ้นจากฐานที่ต่ำเพราะการปิดซ่อมบำรุงตามแผน รวมทั้งการรับรู้ยอดขายบางส่วนที่เลือนมาจากไตรมาส 2/63 จากปัญหาโลจิสติกส์ช่วง Lockdown นอกจากนี้เราเชื่อว่าต้นทุน SB ที่ลดลงจะทำให้อัตรากำไรขั้นต้น (GPM) เพิ่มขึ้น 10.9% ในไตรมาส 2/63 และ 10.3% ในไตรมาส 3/62 เป็น 11% ในไตรมาส 3/63
 